চিকিৎসার মাধ্যমে শিশুটি ক্রমশ সুস্থ হয়ে উঠছে বলেও জানিয়েছেন ধাপোলা। তিনি বলেন, ‘এই কদিনেই অনেক স্বাভাবিক হয়ে উঠছে মেয়েটি। আমরা আসলেই সে হাসে, কখনও আবার ইশারায় কিছু খেতে চায়। কিছু শব্দও বের করছে মুখ দিয়ে। যেমন, একদিন তাকে ঠান্ডা পানীয় খেতে দিয়েছিলাম। পরের দিন ইশারায় পানি খেতে চেয়েছিল। পানি দেওয়া হলে আঙ্গুল ডুবিয়ে বোঝানোর চেষ্টা করছিল যে আগের দিন যে ঠান্ডা পানীয়টা দেওয়া হয়েছিল, সেটাই খেতে চায় সে। কোনও কিছু পছন্দ না হলে বিরক্তিও প্রকাশ করছে সে। একদিন তো দেখা গেল যে গানের সঙ্গে একটু একটু দুলছে।’